open-index/open-wikipedia-markdown huggingface dataset:
ინჩხონი

**ინჩხონი** ან **ჩემულპო** — ქალაქი და ნავსადგური სამხრეთ კორეაში, კორეის ნახევარკუნძულზე. სეულის ავანპორტი ყვითელი ზღვის კანხვამანის ყურეში. მდებარეობს ყვითელი ზღვის სანაპიროზე, მდინარე ხანგანის შესართავის მახლობლად. ინჩხონი სეულისა და პუსანის შემდეგ, კორეის ქალაქებს შორის მოსახლეობით მესამე ადგილს იკავებს. 2015 წლის დეკემბრის მდგომარეობით ქალაქში ცხოვრობდა 2,978,367 ადამიანი. უმნიშვნელოვანესი სატრანსპორტო კვანძი და დიდი სამრეწველო ცენტრია. XXI საუკუნეში ქალაქი გადაიქცა ბიზნესის საერთაშორისო ცენტრად, რომელიც კონცენტრირებული იყო მაღალტექნოლოგიური ფუტურისტული პროექტის New Songdo City ირგვლივ, რომელშიც მდებარეობს ქვეყნის უმაღლესი შენობა Northeast Asia Trade Tower (305 მ). 

ინჩხონის პორტი პუსანის პორტის შემდეგ, სიდიდით მეორეა ქვეყანაში. მას ხელსაყრელი მდებარეობა გააჩნია მდინარე ხანგანის შესართავის რაიონში. პორტი დაარსდა 1883 წელს ჩემულპხოს სახელწოდებით და იმდროისათვის ქალაქის მოსახლეობა 4700 ადამიანს შეადგენდა. დღეს, ინჩხონი დინამიურად მზარდი ქალაქია, რომლის მოსახლეობა დაახლოებით 3 მილიონს უახლოვდება. ინჩხონს აქვს აგრეთვე თავისუფალი ეკონომიკური ზონის სტატუსი, რომელიც მიმართულია უცხოური ინვესტიციების მოსაზიდად. სულ კორეაში არსებობს ორი თავისუფალი ეკონომიკური ზონა (მეორეა პუსან-ჩინხე).

ინჩხონს ხშირად უწოდებენ „კორეის დედაქალაქის კარიბჭეს“ და განიხილავენ როგორც დიდი სეულის ნაწილს. სეულისა და ინჩხონის მეტროპოლიტენი ერთმანეთთანაა დაკავშირებული. თუმცა ინჩხონი არის დამოუკიდებელი ადმინისტრაციულ-ტერიტორიული ერთეული და კორეის ერთ-ერთი უმნიშვნელოვანესი ქალაქი. 

პირველი დასახლება თანამედროვე ინჩხონის ტერიტორიაზე ახალი წელთაღრიცხვის პირველ საუკუნეებში გაჩნდა. შუა საუკუნეებში (განსაკუთრებით XIV საუკუნის დასასრულიდან) ინჩხონი კორეის ერთ-ერთი სავაჭრო ცენტრი იყო. XIX საუკუნის ბოლოდან გაიხსნა უცხოეთთან ვაჭრობისათვის. ინჩხონის ნავსაყუდელში გმირულად დაიღუპა რუსული კრეისერი „ვარიაგი“ და ქვემეხიანი ნავი „კორეეცი“ 1904 წელს. 1919 წლის მარტის სახალხო აჯანყების დროს ინჩხონის მოსახლეობა ბარიკადებზე იბრძოდა იაპონელ დამსჯელთა წინააღმდეგ. 1950 წელს კორეის ომის დროს აქ გაიმართა ინჩხონის სადესანტო ოპერაცია.

XXI საუკუნის დასაწყისიდან ინჩხონი იყო დიდი საპორტო ქალაქი მოსახლოებით 2,5 მილიონი ადამიანი, მძლავრი სამრეწველო ცენტრი განვითარებული მანქანათმშენებლობით, გემთშენებით, ფოლადსამსხმელოთი, ნავთობგადასამუშავებელი, ქიმიური, ელექტროტექნიკური, ტექსტილის, საფქვავი წარმოებით. ქალაქში აგრეთვე განვითარებულია ფურცლოვანი მინისა და ფაიფურ-ქაშანურის დამზადება. მოქმედებს დიდი თბოელექტროსადგური.

ინჩხონის თავისუფალი ეკონომიკური ზონა შედგება სამი ნაწილისაგან: New Songdo City, Cheongna და Yeongjong. ზონის საერთო ფართობია 20 938 ჰექტარი. ინჩხონის თავისუფალი ეკონომიკური ზონა მთავრობამ 2003 წლის აგვისტოში გამოაცხადა, რითაც იგი გახდა ქვეყნის პირველი თავისუფალი ეკონომიკური ზონა.

პროექტი New Songdo City გაეშვა 1994 წელს და შენდება რეკულტივირებულ მიწაზე. გეგმის თანახმად, ქალაქის ეს ნაწილი უნდა გახდეს სხვადასხვა პროფილის საერთაშორისო კომპანიების თავმოყრის, საერთაშორისო ვაჭრობის, მაღალი ტექნოლოგიების ადგილი. პროექტის დასრულება 2020 წლისთვისაა დაგეგმილი.

ინჩხონი მნიშვნელოვანი სატრანსპორტო ცენტრია. ქალაქშია ინჩხონის მეტროპოლიტენი. ქალაქის დასავლეთით მოქმედებს ინჩხონის საერთაშორისო აეროპორტი.

## რესურსები ინტერნეტში
* ოფიციალური საიტი

კატეგორია:სამხრეთ კორეის ქალაქები
საბაჰი

**საბაჰი** (, ჯავი: سابه) — მალაიზიის სასულთნო. მალაიზიის 13 შტატიდან ერთ-ერთი. ადმინისტრაციული ცენტრია ქალაქი კოტა-კინაბალუ. მდებარეობს კუნძულ კალიმანტანის ჩრდილო-აღმოსავლეთ ნაწილში.

საბაჰის შტატი სიდიდით მეორეა მალაიზიაში. მას ასევე უწოდებენ Negeri di bawah bayu-ს, რაც ითარგმნება, როგორც „ქვეყანა ქარების ქვეშ“. ადრე, როგორც დიდი ბრიტანეთის კოლონია ეწოდებოდა ბრიტანეთის ჩრდილოეთი ბორნეო, მოგვიანებით მიიღო მალაიზიის ფედერაციის შტატის სტატუსი.

დასავლეთით ესაზღვრება კუნძულ კალიმანტანზე მდებარე მალაიზიის შტატი სარავაკი, სამხრეთით — ინდონეზია, ხოლო აღმოსავლეთიდან და ჩრდილოეთიდან სულავესის, სულუსა და სამხრეთ ჩინეთის ზღვები.

## გეოგრაფია 
საბაჰის შტატის ჩრდილო-დასავლეთ ტერიტორიას ესაზღვრება სამხრეთ ჩინეთის ზღვა, ხოლო ჩრდილო-აღმოსავლეთით და სამხრეთ-აღმოსავლეთით ორი კუნძულთშორისი ზღვა: სულავესი და სულუ. სანაპირო ხაზ საკმაოდ დანაწევრებულია და წარმოქმნილია რიგი დახურული წყალმარჩხი ცურვისთვის ხელსაყრელი ზღვის უბეები. მათ შორის ბრუნეის უბე დასავლეთით, მურუდი — ჩრდილოეთით, ლაბუკი და დარველი — აღმოსავლეთით. ზოგან სანაპირო ხაზზე გვვხვდება კლდოვანი კუნძულები შხერები. სულუსა და სულავესის ზღვების ნაპირებზე მრავალი თავთხელი, მცირე კუნძულები და მარჯნის რიფებია, რომლებიც აფერხებენ ნავიგაციას. 

შტატის ყველაზე მნიშვნელოვანი კუნძულებია სებატიკი, რომელსაც საბაჰის შტატი სანახევროდ იყოფს ინდონეზიასთან, ასევე ბანგი, ჯამბონგანი, მალავალი, ტიმბუნ-მატა და ბუმ-ბუმი. 

საბაჰის შტატის თითქმის მთელი ტერიტორია, გარდა ვიწრო სანაპირო ზოლისა, უჭირავს დაბალ მთაგორებს, რომელიც დასავლეთით გადადის მთიან მასივ კროკერში. აღნიშნული ქედის ჩრდილლოეთ ნაწილში მდებარეობს მალაიზიისა და მთელი სამხრეთ-აღმოსავლეთ აზიის უმაღლესი მწვერვალი — მთა კინაბალუ (4 095 მ).

შტატის ყველაზე გრძელი და წყალუხვი მდინარეა კინაბატანგანი (560 კმ.). თავის ზემო და შუა დინებაში იგი მიედინება ვიწრო ხეობაში, რომელიც კვეთს მთიანეთის ცენტრალურ ნაწილს. კინაბატანგანი, ასევე სეგამა, ლაბუკი და სუგუტი მიედინებიანდასავლეთიდან აღმოსავლეთის მიმართულებით და ერთვიანსულუს ზღვას. სამხრეთ ჩინეთის ზღვას ერთვის ერთი მეტ-ნაკლებად მნიშვნელოვანი მდინარე პადასი, რომლის დელტაშიც ბრუნეის ყურეში, წარმოიქმნება დაჭაობებული კუნძულები. 

საბაჰის კლიმატი ეკვატორულია, მუდმივად ცხელი და ტენიანი. მთაში კლიმატი უფრო ზომიერია, უფრო ზემოთ კი გრილი. ნალექების წლიური რაოდენობა დაბლობზე 3750 მმ-ის, ხოლო მთებში 5 000 მმ-ის ტოლია. 
## ისტორია 
საბაჰის შტატი ინგლისელებმა დაიკავეს 1881 წელს და მიიღო პროტექტორატის სტატუსი. 1946 წელს დაარსდა სამეფო კოლონია ბრიტანეთის ჩრდილოეთი ბორნეო, ხოლო 1963 წელს შევიდა მალაიზიის ფედერაციის შემადგენლობაში. 

## ადმინისტრაციული დაყოფა 
შტატი იყოფა ხუთ რაიონად:

## მოსახლეობა 
ოფიციალური მონაცემებით შტატში ცხოვრობს 32 ეთნოსის წარმომადგენელი. შტატის მოსახლეობის უმრავლესობა საუბრობს მალაიურ ენაზე, ფართოდაა გავრცელებული ასევე ინგლისური და ჩინური ენებიც.

## რესურსები ინტერნეტში
* Sabah’s Tourism Board
* Daily Express, the local newspaper with the largest circulation in Sabah
* New Sabah Times, Sabah’s first newspaper 

## სქოლიო
კატეგორია:მალაიზიის შტატები
კატეგორია:საბაჰი
კატეგორია:ბორნეო
კატეგორია:ჩრდილოეთი ბორნეო
კატეგორია:მალაიზია-ფილიპინების ურთიერთობები
პერლისი

**პერლისი** (, ჯავი: يرلس) — მალაიზიის სასულთნო. მალაიზიის 13 შტატიდან ერთ-ერთი. ადმინისტრაციული ცენტრია ქალაქი კანგარი. მდებარეობს მალაკის ნახევარკუნძულის ცენტრალურ და მალაიზიის ჩრდილო-დასავლეთ ნაწილში.

## საერთო მონაცემები 
პერლისი — მალაიზიის 13 შტატიდან ყველაზე პატარაა. სახელმწიფო წყობილებაა — რაჯანატი (კონსტიტუციური მონარქია). შტატის მეთაური ატარებს რაჯას ტიტულს. ამჟამად სახელმწიფოს მეთაურია  — რაჯა ტუანტკუ საიედ სურაჰუდინი.

შტატის ფართობი არის 795 კმ². მოსახლეობის რაოდენობა — 204 450 ადამიანი (2000 წ.). მოსახლეობის სიმჭიდროვე — 257 ად./კმ². შტატის უმეტესობას წარმოადგენენ მალაიელები (78 %), ჩინელები — 17 %, დაახლ. 2 % ინდიელები. ქალაქის მოსახლეობა — 34,3 %. შტატის მთავარი ქალაქი და ადმინისტრაციული ცენტრია — კანგარი. ასევე მნიშვნელოვანი ქალაქებია პადანგ-ბესარი დ კუალა-პერლისი.

პერლისის შტატის ეკონომიკის ძირითადი დარგებია სოფლის მეურნეობა და მეთევზეობა.

## გეოგრაფია 
პერლისის შტატი მდებარეობს დასავლეთ მალაიზიაში, მალაკის ნახევარკუნძულზე. შტატის ჩრდილოეთი და ჩრდილო-აღმოსავლეთი საზღვარი ასევე არის მალაიზიისა და ტაილანდის სახელმწიფო საზღვარი. სამხრეთით და სამხრეთ-აღმოსავლეთით ესაზღვრება მალაიზიის შტატი კედაჰი. დასავლეთიდან ესაზღვრება ინდოეთის ოკეანე.

## ისტორია 
წარსულში შტატი წარმოადგენდა კედაჰის სამთავროს ნაწილს. 1821 წელს კედაჰი დაიპყრო სიამმა (ამჟამად ტაილანდი). 1826 წელს ინგლისსა (რომელიც გაძლიერდა მალაკის ნახევარკუნძულის სამხრეთში) და ტაილანდს შორის დაიდო ხელშეკრულება, რომლის მიხედვითაც ახალი საზღვარი საერთაშორისოდ აღიარებული გახდა. კედაჰის სულთანი აჰმედი, რომელიც 12 წლის განმავლობაში ეწინააღმდეგებოდა სიამის სამეფოს, იძულებული გახდა დანებებოდა. ამ პერიოდში კედაჰის სამთავროს ტერიტორიის ნაწილზე ჩამოყალიბდა პერლისის სამეფო, რომელსაც სათავეშიც რაჯას ტიტულით 1843 წელს ჩაუდგა აჰმედის შვილიშვილი საიდ ჰუსაინი. 1909 წელს სიამი იძUლებული გახდა კედაჰზე და პერლისზე უარი ეთქვა დიდი ბრიტანეთის სასარგებლოდ. 1910 წელს პერლისი გახდა ბრიტანეთის პროტექტორატი. მეორე მსოფლიო ომის დროს ინფგლისელები 1942 წელს გააძევეს იაპონელმა ოკუპანტებმა, რომლებმაც 1943 წელს პერლისი გადასცეს  სიამის სამეფოს, თუმცა მეორე მსოფლიო ომის დასრულების შემდეგ პერლისი კვლავ ინგლისელებს დაუბრუნდათ. 

1957 წელს პერლისი მალაიის ფედერაციის შემადგენლობაში შევიდა, ხოლო 1963 წლიდან მალაიზიის შემადგენლობაშია. 

## მოსახლეობა 
პერლისის შტატის ეროვნული შემადგენლობა 2000 წლისათვის ასეთია:  მალაიები (174 805 ან 79.74%), ჩინელები (21 058 ან 9.6%), ინდოელები (2 658 ან  1.21%) და სხვა  (20 690 ან 9.45%).

2010  წლისათვის პერლისის შტატის მოსახლეობის რელიგიური შემადგენლობა ასეთია: 87.9% არის მუსლიმი, 10.0% ბუდისტი, 0.8% ჰინდუ, 0.6% ქრისტიანი, 0.2% ტაოისტი ან  ჩინური რელიგიის მიმდევარი, 0.3% სხვა რელიგიის მიმდევარი, ხოლო 0.2% რელიგიის გარეშე.

## რესურსები ინტერნეტში
*Official Perlis State Government web site 
*Tourism Malaysia – Perlis 
*Web site of His Majesty, the Raja of Perlis 

კატეგორია:მალაიზიის შტატები
კატეგორია:პერლისი
კატეგორია:ანდამანის ზღვა
კატეგორია:მალაკის სრუტე
კატეგორია:მალაიზია-ტაილანდის საზღვარი
აიბულიაკი

**აიბულიაკი** ( ) — სოფელი რუსეთში, ბაშკირეთში, იანაულის რაიონში. მიეკუთვნება ბაიგუზინის სოფსაბჭოს. რაიონულ ცენტრ იანაულიდან განლაგებულია 16 კილომეტრში, ხოლო უახლოეს რკინიგზის სადგურ იანაულიდან 16 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 285 ადამიანი. მოსახლეობის უმრავლესობას ბაშკირები და თათრები შეადგენენ.

## სქოლიო
კატეგორია:იანაულის რაიონის სოფლები
იპ მანი

**იპ მანი** (; დ. 1 ოქტომბერი 1893 — გ. 2 დეკემბერი 1972) — ჩინური საბრძოლო ხელოვნების — ვინ-ჩუნის ოსტატი და მასწავლებელი. ჰყავდა რამდენიმე მოსწავლე, მათ შორის ვონ შუნ ლენგი და ბრიუს ლი. 

1950-1960 წლებში ჰონგ-კონგში იპ მანმა პირველმა დაიწყო კუნგ-ფუ ვინ-ჩუნის სწავლება, რომელიც იქამდე კლანურად რჩებოდა. ევროპასა და ამერიკაში იპ მანი ცნობილია როგორც ბრიუს ლის მასწავლებელი, რომელმაც დასავლეთს გააცნო ჩინური საბრძოლო ხელოვნება. 

იპ მანი დაიბადა 1893 წლის 1 ოქტომბერს ჩინეთის პროვინციის გუანდუნის ქალაქ ფოშანში იპ ოი-დორისა და ვუ შუის ოჯახში. არისტოკრატიული წარმომავლობისა და საკმაოდ მდიდარი ოჯახის შვილი იყო, თუმცა როგორც უმცროს შვილს მემკვიდრეობით არ დარჩა არც საზოგადოებრივი მდგომარეობა და არც მნიშვნელოვანი კაპიტალი. ჰყავდა უფროსი ძმა იპ კაი-გაკი, უფროსი და იპ ვან-მეი და უმცროსი და იპ ვან-ჰუმი.

ბავშვობაში იპ მანმა მიიღო კარგი ტრადიციული ჩინური განათლება, ამ განათლების ნაწილი დაეთმო საბრძოლო ხელოვნებების შესწავლას. ექვსი წლის ასაკში იპ მანი გახდა ჩხან ვასიონის მოწაფე, რომელიც კუნგ-ფუ ვინ-ჩუნის ცნობილი ოსტატი იყო. ჩხან ვასიონი გარდაიცვალა მაშინ როდესაც იმ პანი 12 წლისა იყო. შემდგომში, იპ მანის მეორე მასწავლებელი გახდა ნგ ძუნგსოუ. 

1908 წელს 15 წლის ასაკში უფრო თანამედროვე განათლების მისაღებად იპ მანი ჰონგ-კონგში გაგზავნეს. ჰონგ-კონგში მან გაიცნო ლიონ ძიანის შვილი და მოსწავლე ლიონ ბიკი. იპ მანი გახდა ლიონ ბიკის მოწაფე და ამგვარად მიიღო შესაძლებლობა კუნგ-ფუ ვინ-ჩუნის შესწავლის შესაძლებლობა იმავე ტოტით, თუმცა მცირეოდენ სხვა ინტერპრეტაციით. მოგვიანებით, იპ მანი ამბობდა, რომ ჩხან ვასიონისგან მან კარგი ბაზა მიიღო, თუმცა დახელოვნებული გამოყენებითი ტექნიკა ლიონ ბიკისგან შეიძინა.

იპ მანი 56 წლის ასაკში უსახსროდ და კავშირების გარეშე აღმოჩნდა და გადაწყიტა დაერღვია ვინ-ჩუნის ოსტატობის გადაცემის კლანური ტრადიცია და ღიად დაიწყო ამ ხელოვნების სწავლება ფულის სანაცვლოდ. მისი შვილის მტკიცებით, იპ მანი რეკლამური ხასიათის განცხადებებს არასოდეს აკეთებდა. მისი მომავალი მოწაფეები ოსტატს თავადვე პოულობდნენ. 

მიუხიდევად იმისა, რომ იპ მანმა დაიწყო ვინ-ჩუნის ღიად სწავლება თანდათანობით კუნგ-ფუს გავრცელება და პროპაგანდა გახდა მისი ცხოვრების საქმე. იპ მანის მოწაფეებმა სწრაფად უზრუნველყვეს ვინ-ჩუნის დიდება ჰონგ-კონგში, ხოლო XX საუკუნის 70-იანი წლების დასაწყისში ამ სტილს უკვე ასწავლიდნენ ამერიკაში, ევროპასა და ავსტრალიაში. 

1962 წელს იპ მანის შვილები იპ ჩინი და იპ ჩუნი საცხოვრებლად ჩინეთიდან ჰონგ-კონგში გადავიდნენ და გახდნენ იპ მანის მოწაფეები. მხოლოდ სიცოცხლის უკანასნელ წლებში შეწყვიტა იპ მანმა ჯგუფური მეცადინეობის სწავლება, ამასთან აგრძელებდა პერსონალური გაკვეთილების მიცემას საკუთარ სახლში. 1972 წელს იპ მანს ხორხის კიბო აღმოუჩნდა, ხოლო 1972 წლის 2 დეკემბერს იგი გარდაიცვალა. გარდაცვალებამდე რამდენიმე კვირით ადრე იპ მანმა კინოფირზე ჩაწერა თავისი ძირითადი ფორმების შესრულება. ჰონგ-კონგში ცხოვრებისას იპ მანმა აღიარება სიცოცხლეშივე მოიპოვა.

## რესურსები ინტერნეტში
* Yip Man Biography 
* Historia del Wing Chun  

კატეგორია:დაბადებული 1 ოქტომბერი
კატეგორია:დაბადებული 1893
კატეგორია:გარდაცვლილი 2 დეკემბერი
კატეგორია:გარდაცვლილი 1972
კატეგორია:ჩინელი საბრძოლო ხელოვნების ოსტატები
ევროვიზიის სიმღერის ბავშვთა კონკურსი 2016

**ევროვიზიის სიმღერის ბავშვთა კონკურსი 2016** — მეთოთხმეტე ყოველწლიური ბავშვთა ევროვიზია, რომელიც ჩატარდა „ხმელთაშუაზღვის საკონფერენცია ცენტრში“, ვალეტაში, მალტაში. 2014 წლის შემდეგ ეს იყო მეორე ბავშვთა ევროვიზია, რომელსაც მალტამ უმასპინძლა. 2016 წლის საბავშვო ევროვიზიის კონკურსის აღმასრულებელ ხელმძღვანელად დაინიშნა ჯონ ულა სანი მას შემდეგ, რაც ყოფილმა ხელმძღვანელმა, ვლადისლავ იაკოვლევმა დატოვა თანამდებობა.

კონკურსში გაიმარჯვა საქართველომ, რომელსაც მარიამ მამადაშვილი სიმღერით „მზეო“ წარადგენდა. ეს იყო მესამე გამარჯვება (2008 და 2011 შემდეგ). საქართველო პირველი ქვეყანაა, რომელმაც კონკურსში სამჯერ გაიმარჯვა.

## იხილეთ აგრეთვე
*მარიამ მამადაშვილი

## რესურსები ინტერნეტში
*ოფიციალური ვებ-გვერდი

კატეგორია:ევროვიზიის სიმღერის ბავშვთა კონკურსები წლების მიხედვით
ბანივას ხალხი

**ბანივა** — სამხრეთამერიკელი ინდიელები, რომლებიც არავაკული ენების ოჯახის ბანივას ენაზე ლაპარაკობენ. ცხოვრობენ ამაზონის რეგიონში, ბრაზილიის, კოლუმბიისა და ვენესუელის საზღვრებთან, მდინარე რიო-ნეგროსა და მისი შენაკადების გასწვრივ. 

დაახლოებით 5 811 ბანივა ცხოვრობს ბრაზილიაში, 7 000 კოლუმბიაში, 2 408  კი ვენესუელის ამასონასის შტატში. თუმცა, ტროპიკული ტყეების რთული გარემოს გათვალისწინებით, მათი ზუსტი ოდენობის დადგენა შეუძლებელია.

ბანივას ინდიელების არსებობა ძირითადად დამოკიდებულია მანიოკის მოყვანასა და მეთევზეობაზე. ასევე განთქმულნი არიან მოწნული ნაწარმის ოსტატობით.

## ლიტერატურა
*Robin Wright 1998 - Cosmos, Self and History in Baniwa Religion: For Those Unborn
*Theodor Koch-Grunberg 1909 -  Zwei Jahre unter den Indianern: reisen in nordwest-brasilien 1903-1905("Two years among the Indians")

## სქოლიო
კატეგორია:ინდიელები
კატეგორია:ბრაზილიის დემოგრაფია
კატეგორია:კოლუმბიის დემოგრაფია
კატეგორია:ვენესუელის დემოგრაფია
კინზეკეევო

**კინზეკეევო** ( ) — სოფელი რუსეთში, ბაშკირეთში, იშიმბაის რაიონში. მიეკუთვნება სკვორჩიხინის სოფსაბჭოს. რაიონულ ცენტრ იშიმბაიდან განლაგებულია 22 კილომეტრში, ხოლო უახლოეს რკინიგზის სადგურ სალავათიდან 40 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 261 ადამიანი.

## სქოლიო
კატეგორია:იშიმბაის რაიონის სოფლები
ნოვომუკატოვკა

**ნოვომუკატოვკა** () — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.

2010 წლის მონაცემებით, სოფელში ცხოვრობს 6 ადამიანი. რაიონულ ცენტრ სტერლითამაქიდან დაშორებულია 20  კილომეტრით. უახლოესი რკინიგზის სადგურია სტერლითამაქი, რომელიც დაშორებულია 20 კმ-ით.

2002 წლის აღწერის მიხედვით, მოსახლეობის უმრავლესობას  მოლდოველები შეადგენენ (83%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:სტერლითამაქის რაიონის სოფლები
ტრიფსინი

**ტრიფსინი** — ჰიდროლაზების კლასის ფერმენტი, რომელიც შლის ცილებსა და პეპტიდებს. ახასიათებს რთული ეთერების დამშლელი (ესთერაზული) აქტივობაც. შედის ცხოველური და მცენარეული ქსოვილების, აგრეთვე მიკროორგანიზმების შედგენილობაში. ცხოველებში წარმოიქმნა კუჭქვეშა ჯირკვალში არააქტიური ფორმის — ტრიფსინოგენის სახით. ბევრი ცხოველისგან გამოყოფილია კრისტალური სახით. ტრიფსინი იზოელექტრული წერტილია pH 10,8, ხოლო კატალიზური მოქმედების ოპტიმუმი — pH 7,8–8,0. განეკუთვნება ეგრეთ წოდებულ სერინულ პროტეინაზებს და აქტიურ ცენტრში შეიცავს სერინსა და ჰისტიდინს. ადვილად შლის თავის თავს (ავტოლიზი), ამიტომაც საწარმოო პრეპარატში 50%-მდე არააქტიური მინარევია. სუფთა სახით მიღება შეიძლება ქრომატოგრაფიის მეთოდით. ტრიფსინს შეუძლია კუჭქვეშა ჯირკვლის ყველა პროფერმენტის, აგრეთვე ფოსფოლიპაზის გარდაქმნა აქტიურ ფორმად. გამოირჩევა მაღალი სპეციფიკურობით და შერჩევით აჰიდროლიზებს ლიზინითა და არგინინით წარმოქმნილ პეპტიდურ ბმებს. ტრიფსინის აქტივობა ითრგუნება ფოსფორორგანული ნაერთებით, ზოგიერთი ლითონით, მაღალმოლეკულური ცილოვანი ნაერთით. 
ტრიფსინს აქვს ანთების და შეშუპების საწინააღმდეგო მოქმედება (კუნთებსა და ვენაში შეყვანისას). მედიცინაში იყენებენ ჭრილობის, დამწვრობის, თრომბოზის, კუჭ-ნაწლავის, სასუნთქი გზებისა და ფილტვების ჩირქოვანი დაავადების სამკურნალოდ; ხშირად ხმარობენ სხვა ფერმენტებთან და ანტიბიოტიკებთან ერთად.

## ლიტერატურა
## რესურსები ინტერნეტში
*ტრიფსინი www.medgeo.net
*ტრიფსინი - უცხო სიტყვათა ლექსიკონი www.nplg.gov.ge
* The MEROPS online database for peptidases and their inhibitors: Trypsin 1 S01.151 , Trypsin 2 S01.258 , Trypsin 3 S01.174 
* Trypsin Inhibitors  and Trypsin Assay Method at Sigma-Aldrich

კატეგორია:ფერმენტები
ომანის გეოგრაფია

**ომანი** — სახელმწიფო არაბეთის ნახევარკუნძულის სამხრეთ-აღმოსავლეთ ნაწილში, არაბეთის ზღვის სანაპიროზე. ფართობი 309 500 კმ². ჩრდილო-დასავლეთით ესაზღვრება არაბთა გაერთიანებული საამიროები, დასავლეთით საუდის არაბეთი, სამხრეთ-დასავლეთით იემენი, ხოლო ჩრდილოეთით ომანის ყურე და ჰორმუზის სრუტე. 

ომანის სამხრეთი ნაპირები უმთავრესად სწორხაზოვანია, ხოლო ჩრდილოეთით შეჭრილ-შემოჭრილი. დიდი ყურეებია: მასირა, საუკირა და კურია-მურია. ომანის ყურის სანაპიროს გასწვრივ აღმართულია ომანის მთები, რომელიც ჩრდილო მთისწინეთში ელ-ბატინის ვიწრო (40-50 კილომეტრი) სანაპირო დაბლობია. ომანის ცენტრალური ნაწილი უჭირავს რუბ-ელ-ხალის ქვიშიანი უდაბნოს აღმოსავლეთ კიდეს, სამხრეთ-დასავლეთი ნაწილი დოფარის პლატოს. სასარგებლო წიაღისეულიდან მოიპოვება ნავთობი, ბუნებრივი აირი და სპილენძის მადანი. ჰავა ტროპიკულია, ქვეყნის უმეტეს ნაწილში — უდაბნოს ტიპის. ჰაერის ტემპერატურა ზამთარში 18-25°C, ზაფხულში 30-35°C, მაქსიმალური 45-50°C. ატმოსფერული ნალექების ტერიტორიის უმეტეს ნაწილში 150 მმ-მდეა წელწიადში, ომანის მთებში — 500 მმ, სამხრეთ-დასავლეთში 700 მმ. მუდმივი მდინარეები არ არის, ბევრია უადი. წვიმის სეზონებში წარმოიქმნება დროებით ნაკადები — უადები. მიწისქვეშა წყლებს იყენებენ სარწყავად. ჭარბობს ტროპიკული უდაბნოს მცენარეულობა, მთაში სავანა, ფოთოლმცვივანი ტყე და მდელოებია. ოაზისებში იზრდება ფინიკისა და ქოქოსის პალმები. 

საუდის არაბეთთან საზღვრის სიგრძეა 676 კილომეტრი, არაბთა გაერთიანებულ საამიროებთან 410 კილომეტრი, ხოლო იემენთან 288 კილომეტრი. სანაპირო ხაზის სიგრძეა 2092 კილომეტრი. ომანს ეკუთვნის არაბეთის ზღვაში არსებული კუნძული მასირა და კურია-მურიის არქიპელაგი.

ომანის ყურის სანაპიროს გასწვრივ გადაჭიმულია ალ-ბატინის გრძელი და ვიწრო ვაკე. ვაკის შემდეგ ამაღლებულია ხაჯარის კლდოვანი მთები, რომელიც გადაჭიმულია ღერძით მუსანდამის ნახევარკუნძულიდან ელ-ხადის კონცხამდე (არაბეთის ნახევარკუნძულის აღმოსავლეთი დაბოლოება). ქედების დიდი ნაწილი ზღვის დონიდან 1450 მეტრზე მაღლაა. აქ მდებარეობს ომანის უმაღლესი წერტილი მთა ეშ-შამი, რომლის სიმაღლე ზღვის დონიდან 3017 მეტრს აღწევს. სამაილის უადი ხაჯარის მთებს დასავლეთ და აღმოსავლეთ ნაწილად ჰყოფს. მთები სამხრეთ-დასავლეთის მიმართულებით გადადის პლატოში, რომელიც თავის მხრივ, დაბლდება და გადადის რუბ-ელ-ხალის ქვიშიან უდაბნოში, რომელზედაც გადის საზღვარი საუდის არაბეთთან. ომანის სამხრეთ-დასავლეთი ნაწილი დოფარის პლატოს, რომლის სიმაღლეა ზღვის დონიდან 100-200 და 500-1000 მეტრი. პლატოს ფერდობები მაღლდება სანაპირო ვაკის სიახლოვეს ზღვის დონიდან 1500 მეტრამდე და მკვეთრად ეცემა არაბეთის ზღვისაკენ. პლატო ჩრდილო-აღმოსავლეთით გადადის რუბ-ელ-ხალის უდაბნოში.

ქვეყნის ტერიტორიაზე გამოიყოფა ომანის ნაოჭა მთების სისტემა (ჩრდილო-აღმოსავლეთით) და არაბეთის ფილის კალთები (სამხრეთ-დასავლეთით). ომანის სამხრეთ და სამხრეთ-დასავლეთ რაიონებში შემოდის რუბ-ელ-ხალის ღრმულის კიდური მხარეები და ხადრამუტის აზევება — სამხრეთ არაბეთის ფილის უმსხვილესი სტრუქტურული ელემენტები. დანალექი საფარველის სიმძლავრე 1,5-7 კილომეტრს აღწევს. მეზოზოური დანალექები წარმოდგენილია კარბონატული ქანებით სულფატებისა და ტერიგენული ქანების ფენებით. კაინოზოური დანალექები დიდწილად კირქვები, დოლომიტები, თაბაშირი და ანჰიდრიტებია.

## რესურსები ინტერნეტში
* ომანის გეოგრაფია
* ომანის გეოგრაფია

კატეგორია:ომანის გეოგრაფია
შედარებითი უპირატესობის თეორია

**შედარებითი უპირატესობის თეორია** () — ინგლისელი ეკონომისტ დავიდ რიკარდოს მიერ XIX საუკუნის დასაწყისში შექმნილი ეკონომიკური მოდელი.

ქვეყანა ფლობს შედარებითი უპირატესობას კონკრეტული საქონლის წარმოებაში, თუ მოცემული საქონლის წარმოების ალტერნატიული დანახარჯი გამოხატული სხვა საქონლით ამ ქვეყანაში უფრო დაბალია, ვიდრე სხვა ქვეყანაში.

## რიკარდოს მაგალითი 
განვიხილოთ შედარებითი უპირატესობის თეორია რიკარდოს მაგალითის საფუძველზე. ავტორმა სიმარტივისათვის დაუშვა, რომ ეკონომიკა შედგება მხოლოდ ორი, A და B ქვეყნისგან და იწარმოება მხოლოდ ორი საქონელი — ხორბალი და ავტომობილები. A ქვეყნის მიერ გაწეული დანახარჯები საკმარისია ან 10 000 ტონა ხორბლის, ან 500 ავტომობილის საწარმოებლად, ხოლო B ქვეყნის მიერ დახარჯული რესურსები საკმარისია ან 10 000 ტონა ხორბლის, ან 300 ავტომობილის საწარმოებლად. აქედან გამომდინარე, ერთი და იმავე რესურსების დახარჯვისას, 10 000 ტონა ხორბლის წარმოების შემთხვევაში B ქვეყნის ალტერნატიული დანახარჯი გამოხატული ავტომობილებით უფრო ნაკლებია, ვიდრე A ქვეყნისა. შეიძლება ითქვას, რომ B ქვეყანას ხორბლის წარმოებაში გააჩნია შედარებითი უპირატესობა.

## მოდელის შეზღუდვები 
როგორც ყველა ეკონომიკურ მოდელს, რიკარდოს შედარებითი უპირატესობის მოდელს გააჩნია გარკვეული შეზღუდვები.
* არსებობს მხოლოდ ორი, A და B ქვეყანა.
* გამოიყენება წარმოების მხოლოდ ერთი ფაქტორი — შრომა.
* იწარმოება მხოლოდ ორი საქონელი — ხორბალი და ავტომობილები.
* შრომის ფასი (საათობრივი ხელფასი — w) ორივე ქვეყანაში ტოლია.
* ორივე ქვეყანა ფლობს ერთსა და იმავე ტექნოლოგიებს.

კატეგორია:ეკონომიკური თეორიები
იულიუს ოპერტი

**იულიუს ოპერტი** (დ. 9 ივლისი, 1825, ჰამბურგი — გ. 21 აგვისტო, 1905, პარიზი) —  ფრანგი არქეოლოგი. იგი ცნობილია, როგორც ტერმინ „შუმერული ენის“ ავტორი.

დაიბადა ებრაულ ოჯახში. 1851 წელს ოპერტი შეუერთდა ფრანგულ არქეოლოგიურ მისიას მესოპოტამიაში, მიდიაში. იგი მუშაობდა ექსპედიციის ანალიზზე, განსაკუთრებით მათ მიერვე შეგროვებული ლურსმნული დამწერლობის მიმართულებით. თავდაპირველად იგი თვლიდა, რომ ენა, რომელზეც პირველი ასირიელები საუბროდნენ, წარმოშობილი უნდა ყოფილიყო, თურქულ და მონღოლური ენების მონათესავე ენიდან და არა სემიტურიდან, მაგრამ წარწერების კლასიფიკაციის შემდეგ სრულიად უარყო საკუთარივე მოსაზრება იმის საფუძველზე, რომ ლურსმნული დამწერლობა აბსოლუტურად განსხვავებული იყო ყველა სხვა დანარჩენისგან.

1865 წელს მან გამოაქვეყნა ასურეთის ისტორია და ახალი არქეოლოგიური აღმოჩენები. გამოიცა 1868 წელს და 1869 წელს ოპერტი დაინიშნა პროფესორად, ასურული ფილოსოფიისა და არქეოლოგიის.

1876 წელს ოპერტმა დაიწყო მიდიელების ენისა და ხელწერის კვლევა.

## ნამუშევრები
იულიუს ოპერტი იყო მოცულობითი მწერალი, იგი წერდა ასურულ მითოლოგიაზე.
*''L'Immortalité de l'âme chez les Chaldéens*, (1875 წელს).
**Salomon et ses successeurs* (1877 წელს).
**Doctrines juridiques de l'Assyrie et de la Chaldée'' (1877 წელს, with Joachim Menant).

## ლიტერატურა
* OPPERT, JULES // Jewish Encyclopedia.
* OPPERT Jules . Профиль на сайте «Академии надписей и изящной словесности».

კატეგორია: ფრანგი არქეოლოგები
კატეგორია:დაბადებული  9 ივლისი
კატეგორია:დაბადებული 1825
კატეგორია:გარდაცვლილი 21 აგვისტო
კატეგორია:გარდაცვლილი 1905
კატეგორია:კიელის უნივერსიტეტის კურსდამთავრებულები
კატეგორია:XIX საუკუნის არქეოლოგები
კიმ იონ სამი

**კიმ იონ სამი** (, დ. 20 დეკემბერი, 1927, კოჯე — გ. 22 ნოემბერი, 2015, სეული) — სამხრეთ კორეის მე-7 პრეზიდენტი 1993-1998 წლებში. ითვლება სამხრეთ კორეის დემოკრატიზაციის საქმეში ერთ-ერთ მნიშვნელოვან ფიგურად.

## ბიოგრაფია 
დაიბადა 1927 წლის 20 დეკემბერს კიონსან-ნამდოს რეგიონში, ქალაქ კოჯესთან მდებარე სოფელ ვეფხო-რიში, მეთევზის ოჯახში. სწავლობდა სეულის უნივერსიტეტში, რომელიც დაასრულა 1952 წელს და მიიღო ფილოსოფიის ბაკალავრის ხარისხი. შემდეგ კორეის ომის მსვლელობის პერიოდში მსახურობდა სამხრეთ კორეის არმიაში. 1954 წელს აირჩიეს სამხრეთ კორეის ეროვნულ ასამბლეაში. ეროვნული ასამბლეის წევრი იყო 9 მოწვევის განმავლობაში ქალაქებიდან კოჯე და პუსანი. 

როდესაც ქვეყნის მეთაურმა ლი სინ მანმა სცადა ცვლილებების შეტანა კონსტიტუციაში, უარი თქვა პარლამენტის წევრობაზე და გადავიდა ავტორიტარული ხელისუფლების ოპოზიციაში. მოგვიანებით, ქვეყნის მომავალ პრეზიდენტ კიმ დე ჯუნთან ერთად გახდა პაკ ჩონ ჰისა და ჩონ დუ ჰვანის სამხედრო ხელისუფლების ერთ-ერთი უმთავრესი კრიტიკოსი. ასეთი მოღვაწეობის გამო მას დაატოვებინეს ეროვნული ასამბლეის რიგები და პოლიტიკას ჩამოაშორეს 1980 წლიდან 1985 წლამდე პერიოდში. 

1987 წელს სამხრეეთ კორეაში გამართული პირველი დემოკრატიული არჩევნების პერიოდში კიმ იონ სამი და კიმ დე ჯუნი მოკავშირეები იყვნენ, ორივე მათგანი ოპოზიციაში იყო. ოპოზიციონერთა შორის განხეთქილების შედეგად არჩევნები მოიგო და ქვეყნის პრეზიდენტი გახდა რო დე უ, ყოფილი პრეზიდენტის ძველი მოკავშირე. 1990 წელსმ კიმ იონ სამმა თავისი პოლიტიკური პარტია - გაერთიანებული დემოკრატიული პარტია, გააერთიანა მმართველ სამართლიანობის დემოკრატიულ პარტიასთან და ახალ დემოკრატიულ რესპუბლიკურ პარტიასთან. სამი მსხვილი პოლიტიკური ძალის გაერთიანების შედეგად ჩამოყალიბდა სამხრეთ კორეის დემოკრატიული ლიბერალური პარტია. შეიარაღებული ძალების მხარდაჭერის შედეგად მან შეძლო კიმ დე ჯუნის გვერდის ავლით მონაწილეობა მიეღო 1992 წლის საპრეზიდენტო არჩევნებში. 1992 წლის არჩევნებში თავისი კანდიდატურა კიმ დე ჯუნმაც წამოაყენა. არჩევნების შედეგად კიმ იონ სამმა აიღო ხმნმების 42 %, ხოლო კიმ დე ჯუნმა ხმების 33.8%. პრეზიდენტის ინაუგურაცია შედგა 1993 წლის 25 თებერვალს. იგი 1962 წლის შემდეგ პირველი სამოქალაქო პირი იყო ვინც პრეზიდენტის თანამდებობა დაიკავა სამხრეთ კორეაში. 

კიმ იონ სამის ადმინისტრაცია შეეცადა რეფორმების გატარებას ეკონომიკასა და ადმინისტრაციულ სისტემაში. ახალი ხელისუფლების პირველი ნაბიჯები ამ კუთხით იყო ანტი-კორუფციული კამპანის დაწყება ხელისუფლების მაღალ ეშელონებში. ქვეყნის უმაღლეს სამხედრო და სამოქალაქო მოღვაწეებს აღნიშნული კამპანიის ფარგლებში უნდა გამოექვეყნებინათ თავიანთი ფინანსური ანგარიშები.  კამპანიის ფარგლებში კორუფციაში ბრალდებით დაკავა ორი ყოფილი პრეზიდენტი ჩონ დუ ჰვანი და რო დე უ. მოახდინა ათასამდე პოლიტიკური პატიმარის ამნისტია და ყველა ბრალდება მოუხსნა 1980-იანი წლების დასაწყისში მომხდარი კვანჯუს მოვლენების ყველა მონაწილეს.

1998 წელს მისი პოლიტიკური მემკვიდრე გახდა კიმ დე ჯუნი. 

კიმ იონ სამი გარდაიცვალა 2015 წლის 22 ნოემბერს სეულში.

## რესურსები ინტერნეტში
* Kim Young-Sam Memorial Museum  
* Kim Young-Sam, Hunjunghwe  

კატეგორია:სამხრეთ კორეის პრეზიდენტები
კატეგორია:დაბადებული 20 დეკემბერი
კატეგორია:დაბადებული 1927
კატეგორია:გარდაცვლილი 22 ნოემბერი
კატეგორია:გარდაცვლილი 2015
ტაილანდის გეოგრაფია

**ტაილანდი** — სახელმწიფო სამხრეთ-აღმოსავლეთ აზიაში, უმთავრესად ინდოჩინეთის ნახევარკუნძულსა და მის სამხრეთ კიდეზე (მალაკის ნახევარკუნძულის ჩრდილო ნაწილი). სამხრეთით აკრავს სიამის ყურე (სამხრეთ ჩინეთის ზღვა), სამხრეთ-დასავლეთით ანდამანის ზღვა. ტაილანდის ტერიტორიაში შედის რამდენიმე მცირე კუნძული. 

სანაპირო ხაზის სიგრძეა დაახლოებით 2500 კილომეტრი. ნაპირები უმთავრესად დაბალია, ბევრგან დაჭაობებული. მალაკის ნახევარკუნძულის დასავლეთ სანაპიროზე ბევრია რიასული ყურე და ესტუარი. ტაილანდის ტერიტორიის ნახევარზე მეტი უჭირავს დაბლობ ვაკეებს, მათ შორის გამოიყოფა მენამის დაბლობი, დანარჩენი (უმთავრესად ქვეყნის ჩრდილო და დასავლეთ ნაწილში) — მთებს, სიმაღლე 2576 მეტრი (მთა ინთანონი). სამხრეთ-აღმოსავლეთით, კამბოჯის საზღვრის გაყოლებით, კრავანის მთებია. ტაილანდის აღმოსავლეთი ნაწილი უჭირავს კორატის პლატოს. სასარგებლო წიაღისეულიდან განსაკუთრებით აღსანიშნავია კალა. არის აგრეთვე ვოლფრამის, სტიბიუმის, ფლუორიტის, ტყვიის, თუთიის, ბარიტის, რკინის, მანგანუმის, ქვანახშირის, კალიუმის მარილების, ნავთობის საბადოები. 

ჰავა სუბეკვატორული მუსონურია. ჰაერის საშუალო წლიური ტემპერატურა ბარში 22°C-იდან 29°C-მდეა (ყველაზე თბილი თვეა მაისი), მალაკის ნახევარკუნძულზე 27°C-29°C. ტაილანდში მოსული ატმოსფერული ნალექების 90 % განპირობებულია სამხრეთ-დასავლეთის მუსონებით. წვიმის სეზონის ხანგრძლივობის განსაზღვრა მეტად რთულია, იწყება იგი მაისში, ამავე თვეში მოდის ნალექების მაქსიმუმი. ქვეყნის ცენტრალურ ნაწილსა და აღმოსავლეთ სანაპიროზე ძლიერი წვიმები აგრეთვე მაის-სექტემბერში მოდის. წვიმის სეზონი გრძელდება ექვს თვეზე ნაკლებ ხანს. ატმოსფერული ნალექების წლიური რაოდენობა ქვეყნის ტერიტორიაზე შეადგენს 1600 მმ-ს. ატმოსფერული ნალექები მენამის დაბლობზე 1000 მმ-ზეა მეტია წელიწადში, კორატის პლატოზე — 900 მმ-მდე, მთაში დაახლოებით 3000 მმ. ხშირია ტაიფუნი. 

ტაილანდის მდინარეები ანდამანისა და სამხრეთ ჩინეთის ზღვის აუზს მიეკუთვნება, თუმცა უკანასკნელიდან გამოყოფენ აგრეთვე სიამის ყურის აუზს. მთავარი მდინარეებია მენამი, მეკონგი, სალუინი და მათი შენაკადები. მდინარე მენამის სიგრძეა 372 კილომეტრი, ერთვის სამხრეთ ჩინეთის ზღვას. მდინარე მეკონგის სიგრძეა 4500 კილომეტრი. სათავეს ტიბეტის მთიანეთში იღება და ერთვის სამხრეთ ჩინეთის ზღვას. მდინარე სალუინის სიგრძეა 2400 კილომეტრი. ტაილანდის ყველაზე დიდი ტბაა თალელუანგი, რომელიც მდებარეობს მალაკის ნახევარკუნძულზე. ტბის ზედაპირის ფართობია 1,040 კმ². დაყოფილია სამ განცალკევებულ ნაწილად. ტბაში გამოიყოფა 75 კილომეტრის სიგრძის ცელა, რომელიც ტბას განჰყოფს ზღვისგან. თალელუანგს წლიურად სტუმრობს დაახლოებით 200 ათასი ტურისტი. 

ტაილანდის ტერიტორიის დაახლოებით 60 % შემოსილია ტყით. მალაკის ნახევარკუნძულსა და კორატის პლატოს გარე კალთებზე, ლატერიტულ წითელმიწა და ყვითელმიწა ნიადაგებზე მრავალიარუსიანი ნოტიო სუბეკვატორული ტყეა, ჩრდილოეთით, წითელმიწა ნიადაგებზე ტროპიკული ტყე, მთების ქარზურგა კალთებზე მუსონური ტყე. კორატის პლატოზე მაღალბალახოვანი სავანა და ბუჩქნარია, მდინარეთა გაყოლებით — ჭალის ტყე, სანაპიროზე — მანგროვიანი.

## რესურსები ინტერნეტში
* Atlas of Thailand 
* Thailand Weather

კატეგორია:ტაილანდის გეოგრაფია
იგროვკა (იანაულის რაიონი)

**იგროვკა** ( ) — სოფელი რუსეთში, ბაშკირეთში, იანაულის რაიონში. მიეკუთვნება ორლოვის სოფსაბჭოს. რაიონულ ცენტრ იანაულიდან განლაგებულია 29 კილომეტრში, სოფსაბჭოს ცენტრ ორლოვკიდან 5 კილომეტრში, ხოლო უახლოეს რკინიგზის სადგურ იანაულიდან 29 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 80 ადამიანი. მოსახლეობის უმრავლესობას რუსები შეადგენენ.

## სქოლიო
კატეგორია:იანაულის რაიონის სოფლები
ირდუგანი

**ირდუგანი** ( ) — სოფელი რუსეთში, ბაშკირეთში, იანაულის რაიონში. მიეკუთვნება პერვომაისკის სოფსაბჭოს. რაიონულ ცენტრ იანაულიდან განლაგებულია 14 კილომეტრში, სოფსაბჭოს ცენტრ სუსადი-ებალაკიდან 2 კილომეტრში, ხოლო უახლოეს რკინიგზის სადგურ იანაულიდან 14 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 221 ადამიანი. მოსახლეობის უმრავლესობას მარები შეადგენენ.

## სქოლიო
კატეგორია:იანაულის რაიონის სოფლები
ისხაკი (იანაულის რაიონი)

**ისხაკი** ( ) — სოფელი რუსეთში, ბაშკირეთში, იანაულის რაიონში. მიეკუთვნება ნოვოარტაულის სოფსაბჭოს. რაიონულ ცენტრ იანაულიდან განლაგებულია 27 კილომეტრში, სოფსაბჭოს ცენტრ ნოვი-არტაულიდან 9 კილომეტრში, ხოლო უახლოეს რკინიგზის სადგურ იანაულიდან 27 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 12 ადამიანი. მოსახლეობის უმრავლესობას ბაშკირები შეადგენენ.

## სქოლიო
კატეგორია:იანაულის რაიონის სოფლები
იტკინეევო

**იტკინეევო** ( ) — სოფელი რუსეთში, ბაშკირეთში, იანაულის რაიონში. მიეკუთვნება იტკინეევის სოფსაბჭოს. რაიონულ ცენტრ იანაულიდან განლაგებულია 8 კილომეტრში, ხოლო უახლოეს რკინიგზის სადგურ იანაულიდან 8 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 675 ადამიანი. მოსახლეობის უმრავლესობას ბაშკირები შეადგენენ. 2002 წელს სოფელში ცხოვრობდა 748 ადამიანი.

## სქოლიო
კატეგორია:იანაულის რაიონის სოფლები
კარმანოვო (იანაულის რაიონი)

**კარმანოვო** ( ) — სოფელი რუსეთში, ბაშკირეთში, იანაულის რაიონში. მიეკუთვნება კარმანოვის სოფსაბჭოს. მდებარეობს ზღვის დონიდან 88 მეტრ სიმაღლეზე. რაიონულ ცენტრ იანაულიდან განლაგებულია 32 კილომეტრში, სოფსაბჭოს ცენტრ კარმანოვოდან 2 კილომეტრში, ხოლო უახლოეს რკინიგზის სადგურ იანაულიდან 32 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 207ადამიანი.

## სქოლიო
კატეგორია:იანაულის რაიონის სოფლები
განიკუსი

**განიკუსი** — გალი გლადიატორი, ლენტულუს ბატიატუსის გლადიატორთა სკოლის წარმომადგენელი. ზოგიეთ წყაროში მოიხსენიება კელტად. 

ჩვენს წელთაღრიცხვამდე 73 წელს, სპარტაკთან, კრიკსთან, კასტუსსა და ენომაისთან ერთად გახდა სამხრეთ იტალიის მონათა აჯანყების ლიდერი. ძვ.წ. 71 წელს განიკუსი და კასტუსი გამოეყო სპარტაკს 12.000 აჯანყებულთან ერთად (ტიტუს ლივიუსზე დაყრდნობით 35.000), რომელთა შორისაც დიდი რაოდენობით შედიოდნენ როგორც კელტები, ასევე გერმანელები. 

მიუხედავად თავდაპირველი წარმატებისა, განიკუსი კასტუსტან და აჯანყებულებთან ერთად დაიღუპა რომის წინააღმდეგ გამართულ ლუკანიის ბრძოლაში, (სამხრეთ იტალია)   რომელსაც მეთაურობდა მარკუს ლიცინიუს კრასუსი.

სექსტ ფრონტინუსის გადმოცემით კასტუსი და განიკუსი იბრძოდნენ მარჯვენა ფლანგზე გმირულად და შეძლეს უამრავი რომაელი ქვეითის განადგურება, თუმცა მას შემდეგ რაც ბრძოლაში ჩაერთო რომაული კავალერია, მათ გაარღვიეს აჯანყებულთა წინააღმდეგობა და დაამარცხეს ისინი.

## განიკუსი კინემატოგრაფიაში
**სპარტაკი* — 1960 წელს გამოსული ამერიკული ფილმი, რომლის რეჟისორია სტენლი კუბრიკი, განიკუსის როლში არის პოლ ლამბერტი.
**სპარტაკი* — 2004 წლის ამერიკული ფილმი, გადაღებული რობერტ დორნჰელმის მიერ, განიკუსის როლშია პოლ ტელფერი.
**სპარტაკი* — 2011 წლის ამერიკული ტელესერიალი რიკ ჯეიკობსონის რეჟისორიბით, განიკუსის როლში — დასტინ კლერი.

## ლიტერატურა
* Titus Livius, *Periochae* zu Buch 97.
* Plutarch, *Crassus* 11, 2–3.
* Frontin 2, 4, 7; 2, 5, 34.
* 
* 
* 

## რესურსები ინტერნეტში
* ვ. დ. გლადკი. ანტიკური სამყარო. ენციკლოპედიური ლექსიკონი  

## სქოლიო
კატეგორია:გალები
კატეგორია:რომაელი გლადიატორები
კატეგორია:სპარტაკის აჯანყება
კატეგორია:სპარტაკი
კატეგორია:დაბადების წელი უცნობია
პოდლესნოე (სტერლითამაქის რაიონი)

**პოდლესნოე ** () — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.

2010 წლის მონაცემებით, სოფელში ცხოვრობს 376 ადამიანი. რაიონულ ცენტრ სტერლითამაქიდან დაშორებულია 21 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 21  კმ-ით.

2002 წლის აღწერის მიხედვით, მოსახლეობის უმრავლესობას  ჩუვაშები შეადგენენ (76%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:სტერლითამაქის რაიონის სოფლები
მოჟგა (იანაულის რაიონი)

**მოჟგა** ( ) — სოფელი რუსეთში, ბაშკირეთში, იანაულის რაიონში. მიეკუთვნება შუდეკის სოფსაბჭოს. რაიონულ ცენტრ იანაულიდან განლაგებულია 11 კილომეტრში, სოფსაბჭოს ცენტრ შუდეკიდან 4 კილომეტრში, ხოლო უახლოეს რკინიგზის სადგურ იანაულიდან 11 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 154 ადამიანი. მოსახლეობის უმრავლესობას უდმურტები შეადგენენ.

## სქოლიო
კატეგორია:იანაულის რაიონის სოფლები
ნიჟნი-ჩატი

**ნიჟნი-ჩატი** ( ) — სოფელი რუსეთში, ბაშკირეთში, იანაულის რაიონში. მიეკუთვნება მესიაგუტოვის სოფსაბჭოს. რაიონულ ცენტრ იანაულიდან განლაგებულია 41 კილომეტრში, ხოლო სოფსაბჭოს ცენტრ მესიაგუტოვოდან 4 კილომეტრში,. 2010 წლის მოსახლეობის აღწერის მიხედვით, სოფელში ცხოვრობდა 219 ადამიანი. მოსახლეობის უმრავლესობას ბაშკირები და თათრები შეადგენენ.

## სქოლიო
კატეგორია:იანაულის რაიონის სოფლები
კაშინავას ხალხი

**კაშინავას ხალხი** — ბრაზილიისა და პერუს ადგილობრივი ხალხები. პერუში, მათი სოფლები მდინარე პურუსისა და კურანხის ნაპირებზე მდებარეობს, ბრაზილიაში კი მდინარეების — ტარაუაკის, ჟორდანის, ბრეუს, მურუს, ენვირას, ჰუმაიტასა და პურუსის ნაპირებზე.

კაშინავას ხალხი ლაპარაკობს პანოანის ენათა ოჯახის კაშინავას ენაზე. თავიანთ ენას ისინი ჰანჩა კუინს ეძახიან, რაც „ნამდვილ სიტყვებს“ ნიშნავს. პერუში მაცხოვრებელ კაშინავათა მხოლოდ 5%-10% ფლობე ესპანურს, დაბალია წერა-კითხვის ცოდნის დონე. 

კაშინავას საზოგადოებისათვის უმნიშვნელოვანესია ნადირობა. გარდა ამისა, ისინი ასევე მისდევენ მეთევზეობას, მცენარეული საკვების შეგროვებას, მოჰყავთ მოსავალი; საექსპორტო მნიშვნელობა აქვს მათ მიერ მოწეულ ბრინჯს. 

ქალები ატარებენ კალათებს, მძივებს, ამზადებენ საყოფაცხოვრებო კერამიკას, ქსოვენ ჰამაკებსა და ტანსაცმელს. კაცები ამზადებენ ხის იარაღებს, საცერემონიო ბუმბულებს, კანოეებსა და იარაღებს, მათ შორის ხელკეტებს, შუბებს, მშვილდებსა და ისრებს. ნადირობაში პოპულარულია საფანტის თოფები.

## რესურსები ინტერნეტში
*Huni Kuin and Kaxinawa webpage 

## სქოლიო
კატეგორია:ინდიელები
კატეგორია:ბრაზილიის დემოგრაფია
კატეგორია:პერუს დემოგრაფია
ჯან ძიი

**ჯან ძიი** ( დ. 9 თებერვალი 1979) — ჩინელი მსახიობი და მოდელი. პოპულარობა მოიპოვა მთავარი როლის შესრულებით რეჟისორ ჯან იმოუს ფილმში „გზა შინისაკენ“ (1999). ამჟამად, ჯაო ვეისთან, ჯოუ სიუნთან და სიუი ძინლეისთან ერთად შედის ჩინეთის ახალი დროის ყველაზე ცნობილ მსახიობთა ოთხეულში. ჟურნალმა „Time“-მა ჯან ძიი მონიშნა როგორც „ჩინეთის საჩუქარი ჰოლივუდს“, ხოლო „People“-მა მსახიობი ორჯერ დაასახელა პლანეტის 50 ყველაზე ლამაზ ქალბატონს შორის.

ჯან ძიი დაიბადა 1979 წლის 9 თებერვალს ჩინეთის ქალაქ პეკინში ბუღალტრისა და საბავშვო ბაღის აღმზრდელის ოჯახში. 11 წლის ასაკში იგი ჩაეწერა პეკინის ცეკვის აკადემიაში, 15 წლის ასაკში მან მოიგო იუნიორებს შორის ეროვნული ჩემპიონატი ცეკვაში, ხოლო 16 წლის ასაკში ჩააბარა ჩინეთის პრესტიჟულ დრამის ცენტრალურ აკადემიაში. 

19 წლის ასაკში ჯან ძიიმ როლი მიიღო საქვეყნოდ ცნობილი რეჟისორის ჯან იმოუს ფილმში „გზა შინისაკენ“ (1999), რომელმაც 2000 წელს ბერლინის საერთაშორისო კინოფესტივალზე მოიპოვა „ვერცხლის დათვი“ და მსახიობს მოუტანა პოპულარობა ჩინეთში. ენგ ლის ფილმის „მოახლოებული ვეფხვი, ჩასაფრებული დრაკონი“ (2000) გამოსვლის შემდეგ ჯან ძიი გახდა მსოფლიო მასშტაბის მსახიობი. 

2001 წელს მსახიობი გამოჩნდა ბრედ რეტნერის ამერიკულ კომედიურ ბოევიკში „პიკის საათი 2“. გადასაღბ მოედანზე მისი პარტნიორები გახდნენ ცნობილი მსახიობი და კასკადიორი ჯეკი ჩანი და აგრეთვე პოპულარული ამერიკელი კომიკოსი კრისტოფერ ტაკერი. ჯან ძიის პირველი ნამუშევარი ამერიკულ კინოში გახდა სწორედ „პიკის საათი 2“. იმ დროისათვის იგი ინგლისურ ენას არ ფლობდა, რის გამოც ჯეკი ჩანს უხდებოდა თარჯიმნის როლში გამოსვლა. ამის შემდეგ, ჯან ძიიმ დაიწყო ინგლისური ენის შესწავლა და საბოლოოდ დაეუფლა მას.

შემდგომ, ჯან ძიი ლუნას როლში გამოჩნდა ჯან იმოუს ფილმში „გმირი“, რომელიც ოსკარის პრემიაზე იყო ნომინირებული კატეგორიაში საუკეთესო უცხოენოვანი ფილმი და ოქროს გლობუსზე კატეგორიაში საუკეთესო უცხოენოვანი ფილმი. ფილმი აგრეთვე ნომინირებული იყო ბერლიბის 53-მე კინოფესტივალის ოქროს დათვის პრემიაზე. ფილმში ერთ-ერთი მთავარი როლი ჯეტ ლიმ შეასრულა. ამის შემდეგ მონაწილეობა მიიღო რეჟისორ ლუ იეს ავანგარდულ დრამაში „მეწამული პეპელა“, რომელიც მონაწილეობდა კანის კინოფესტივალზე 2003 წელს. 

2006 წელს ჯან ძი იყო კანის 59-ე კინოფესტივალის ჟიურის შემადგენლობაში, ხოლო სამი წლის შემდეგ იყო მოკლემეტრაჟიანი ფილმების 62-ე ფესტივალის ჟიურის წევრი.

აღსანიშნავია ჯან ძის როლი რობ მარშალის ფილმში „გეიშას მემუარები“ (2005), შესრულებული როლისთვის იგი ნომინირებული იყო ოქროს გლობუსზე კატეგორიაში საუკეთესო მსახიობი ქალისთვის დრამაში, BAFTA საუკეთესო მსახიობი ქალისთვის მთავარ როლში და გილდიის პრემიაზე საუკეთესო მსახიობი ქალისთვის მთავარ როლში. აღსანიშნავია აგრეთვე ჯან ძის როლმი ფილმში „ოსტატი“ (2013).

მთელი შემოქმედებითი კარიერის განმავლობაში ჯან ძიი გახვეული იყო სხვადასხვა ხასიათის სკანადალებში, რომელთაგან მეტად ცნობილია ფულის ანაზღაურების სანაცვლოდ მისი სექსუალური კავშირები მაღალჩინოსან პოლიტიკოსებთან და მდიდარ ბიზნესმენებთან. ამჟამად დაქორწინებულია. ჰყავს 1 შვილი. 

## რესურსები ინტერნეტში
* 
* ჯან ძიის ბიოგრაფია 

კატეგორია:დაბადებული 1979
კატეგორია:ჩინელი მსახიობები
კატეგორია:ჩინელი მოდელები
კატეგორია:დაბადებული 9 თებერვალი
კატეგორია:ცოცხალი ადამიანები
ტომი თეიერი

**ტომას კენინგემ „ტომი“ თეიერი** (; დ. 7 ნოემბერი, 1960, პორტლენდი) — ამერიკელი მუსიკოსი, როკ-ჯგუფ Black ’n Blue-ის დამაარსებელი და Kiss-ის წამყვანი გიტარისტი 2002 წლიდან.

1981 თეიერმა ჯეიმი სენტ-ჯეიმზთან ერთად დააარსა ჯგუფი Black ’n Blue, რომელშიც ასევე შედიოდნენ: ჯეფ უორნერი (გიტარა), პატრიკ იანგი, (ბასი) და პიტ ჰოლმსი (დრამი). ჯგუფმა 1984-1989 წლებში სულ გამოაქვეყნა ოთხი ალბომი Geffen Records-ის ნიშნის ქვეშ. როგორც კი Geffen Records-მა გაწყვიტა  კონტრაქტი ბენდთან, ტომიმ დატოვა ჯგუფი. 1991 წელს ჯეიმზთან ერთად ის უკრავდა ჯგუფში Cold Gin.

Kiss-ისთვის იგი ცნობილი გახდა ჯგუფ Cold Gin-დან და მიიწვიეს პოლ სტენლის დაბადების დღეზე დასაკრავად. ცოტა მოგვიანებით Kiss-ის დამფუძნებელმა წევრმა და ბასისტმა ჯინ სიმონსმა თეიერს შესთავაზა მის პირად თანაშემწედ მუშაობა, იგი დაუყოვნებლივ დათანხმდა შემოთავაზებას, ხოლო შემდგომში გახდა Kiss-ის ტურების მენეჯერი. როდესაც ეის ფრეილიმ 2002 წელს დატოვა ჯგუფი, სწორედ ტომიმ ჩაანაცვლა იგი. 2002 წლის მარტში, იამაიკაზე თეიერმა Kiss-ის შემადგენლობაში პირველად დაუკრა.

## დისკოგრაფია
### Black 'n Blue
* 1984: ''Black 'n Blue*
* 1985: *Without Love*
* 1986: *Nasty Nasty*
* 1988: *In Heat*
* 1998: *One Night Only: Live*
* 2001: *The Demos Remastered: Anthology 1*
* 2001: *Ultimate Collection*
* 2002: *Live in Detroit – 1984*
* 2005: *Collected* (ბოქს-სეტი)
* 2007: *Rarities*

### Kiss
* 1989: *Hot in the Shade* 
* 1992: *Revenge* 
* 1997: *Carnival of Souls: The Final Sessions* 
* 1998: *Psycho Circus* 
* 2003: *Kiss Symphony: Alive IV*
* 2008: *Jigoku-Retsuden*
* 2009: *Sonic Boom*
* 2009: *Kiss Sonic Boom Over Europe*
* 2012: *Monster''

## რესურსები ინტერნეტში
* ტომი თეიერის ოფიციალური საიტი
* 

## სქოლიო
კატეგორია:დაბადებული  7 ნოემბერი
კატეგორია:დაბადებული 1960
კატეგორია:ამერიკელი მძიმე მეტალ გიტარისტები
კატეგორია:ამერიკელი როკ-გიტარისტები
კატეგორია:ამერიკელი გიტარისტები
კატეგორია:Kiss-ის წევრები
კატეგორია:Black 'n Blue-ის წევრები
კატეგორია:ცოცხალი ადამიანები
კასიმბასი

**კასიმბასი** () — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 645 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ სერა-დუ-ტეიშეირის შემადგენლობაში.

2010 წლის მონაცემებით, მოსახლეობა 6 814 ადამიანს შეადგენდა, მოსახლეობის სიმჭიდროვე 53.85 კმ²-ზე. ფართობი 126 543 კმ²-ია.

## იხილეთ აგრეთვე
* პარაიბა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:პარაიბის შტატის მუნიციპალიტეტები
პაკ ტე ჯუნი

**პაკ ტე ჯუნი** (; დ. 24 ოქტომბერი, 1927, პუსანი — გ. 13 დეკემბერი, 2011, სეული) — სამხრეთ კორელი სახელმწიფო და სამხედრო მოღვაწე, გენერალი, პოლიტიკოსი, ეკონომიკური ლიდერი და მწერალი. 25 წლის განმავლობაში მსოფლიოს წამყვანი რკინის კომპანია „POSCO-ს“ დამაარსებელი. ქვეყნის 33-ე პრემიერ მინისტრი 2000 წლის 14 იანვრიდან 19 მაისამდე.

მას როგორც პოლიტიკურ ლიდერს შეარქვეს „სამხრეთ კორეის ენდრიუ კარნეგი“. მისი სამწერლობო ფსევდონიმი იყო „ჩუნგამი“.

## ბიოგრაფია 
იგი დაიბადა 1927 წლის 24 ოქტომბერს პუსანში. როდესაც იგი იყო ექვსი წლის, ოჯახთან ერთად გადავიდა იაპონიაში, სადაც მამამისი მუშაობდა.  კორეაში დაბრუნდნენ კორეის იაპონური ოკუპაციისაგან გათავისუფლების შემდეგ.

იაპონიაში ცხოვრების პერიოდში სწავლა დაიწყო ქვეყნის ერთ-ერთ პრესტიჟულ ვასედის უნივერსიტეტში. თუმცა ვერ დაასრულა იგი სამშოობლოში დაბრუნების გამო. კორეაში დაბრუნების შემდეგ სწავლა გააგრძელა კორეის სამხედრო აკადემიაში, ხოლო შემდეგ თავდაცვის ეროვნულ სკოლაში. 1963 წელს დაამთავრა ტანგუკის უნივერსიტეტის პოლიტოლოგიისა და სამართლის ფაკულტეტი პოლიტიკური მეცნიერებების სპეციალობით.

1948 წელს სამხედრო აკადემიის დასრულების შემდეგ დააჯილდოვეს სიმამაცის ორდენით. ჩან მიონის ხელისუფლების წინააღმდეგ მიმართული სამხედრო გადატრიალების შემდეგ, რომელსაც ხელმძღვანელობდა პაკ ჩონ ჰი, გახდა კორეის ვაჭრობისა და მრეწველობის აღორძინების უზენაესი საბჭოს წევრი. 1963 წელს ჩამოართვეს თადარიგის გენერალ-მაიორის წოდება.

წარმატებით მოღვაწეობდა ბიზნესში. 1964 წელს გახდა კომპანია „TaeguTec“-ის პრეზიდენტი. 1968 წელს მან დააარსა სამხრეთ კორეის რესპუბლიკაში პირველი ფოლადისა და რკინის კომპანია POSCO, რომლის პრეზიდენტიც თავად გახდა. 2010 წლისათვის აღნიშნული კომპანია ქვეყანაში პირველი, ხოლო მსოფლიოში მესამე იყო. პაკ ტე ჯუნი კომპანიის პრეზიდენტი იყო 1992 წლამდე.

1980 წლიდან მონიწილეობს პოლიტიკურ ცხოვრებაში. აირჩიეს ეროვნული ასამბლეის პრეზიდენტად, იყო ლიბერალურ-დემოკრატიული პარტიის თავმჯდომარე. დიდი ხნის განმავლობაში იყო პრეზიდენტ კიმ იონ სამის მომხრე, მაგრამ შემდეგ ორ პოლიტიკოსს შორის მოხდა კონფლიქტი, პაკ ტე ჯუნი იძულებული იყო გადამდგარიყო სამსახურიდან და დაეტოვებინა ეროვნული ასამბლეა. წავიდა საზღვარგარეთ კორუფციაში ბრალდების გამო.

1997 წელს დაბრუნდა სამშობლოში და კვალვ აირჩიეს ეროვნულ ასამბლეაში. ამომრჩეველთა მხარდაჭერა დაიმსახურა პრეზიდენტ კიმ იონ სამის ეკონომიკური კრიტიკის გამო. კვალვ სათავეში ჩაუდგა ლიბერალურ-დემოკრატიულ პარტიას. საპრეზიდენტო არჩევნებში მხარი დაუჭირა მომავალ პრეზიდენტას კიმ დე ჯუნს.

2000 წელს დანიშნეს პრემიერ-მინისტრის თანამდებობაზე, მაგრამ მალე იძულებული გახდა გადამდგარიყო თაღლითობაში ბრალდების გამო.

სამხრეთ კორეის ყოფილი პრემიერ-მინისტრი პაკ ტე ჯუნი გარდაიცვალა 2011 წლის 13 დეკემბერს. დაკრძალულია ქვეყნის ეროვნულ სასაფლაოზე.

## რესურსები ინტერნეტში
* Park Tae-Joon: Steel magnate who transformed South Korean fortunes

კატეგორია:დაბადებული 24 ოქტომბერი
კატეგორია:დაბადებული 1927
კატეგორია:სამხრეთ კორეის პრემიერ-მინისტრები
კატეგორია:სამხრეთკორეელი პოლიტიკოსები
კატეგორია:გარდაცვლილი  13 დეკემბერი
კატეგორია:გარდაცვლილი 2011
აბზაკოვო (ბელორეცკის რაიონი)

**აბზაკოვო** () — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში. 

2010 წლის მონაცემებით სოფელში ცხოვრობს 1 331 ადამიანი. რაიონულ ცენტრ ბელორეცკიდან დაშორებულია 20 კილომეტრით. უახლოესი რკინიგზის სადგურია ნოვოაბზაკოვო, რომელიც დაშორებულია 5 კმ-ით. 

2002 წლის აღწერის მიხედვით მოსახლეობის უმრავლესობას  ბაშკირები შეადგენენ (94 %).

## რესურსები ინტერნეტში
* Совет муниципальных образований Республики Башкортостан.
* История села Абзаково
* Железнодорожный разъезд Новоабзаково и село Абзаково со спутника
* Горнолыжный курорт Абзаково
* Еще о горнолыжном курорте 
* Фотоальбомы в Абзаково 

## სქოლიო
კატეგორია:ბელორეცკის რაიონის სოფლები
სტრელკოვკა (ბაშკირეთი)

**სტრელკოვკა** () — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.

2002 წლის აღწერის მიხედვით, მოსახლეობის უმრავლესობას  ბაშკირები შეადგენენ (50%).

## რესურსები ინტერნეტში
* Совет муниципальных образований Республики Башкортостан.
* Стрелковка (Михайловка) на портале «Генеалогия и Архивы»

## სქოლიო
კატეგორია:სტერლითამაქის რაიონის სოფლები
კონიგოვო

**კონიგოვო** ( ) — სოფელი რუსეთში, ბაშკირეთში, იანაულის რაიონში. მიეკუთვნება შუდეკის სოფსაბჭოს. რაიონულ ცენტრ იანაულიდან განლაგებულია 7 კილომეტრში, სოფსაბჭოს ცენტრ შუდეკიდან 3 კილომეტრში, ხოლო უახლოეს რკინიგზის სადგურ იანაულიდან 7 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 142 ადამიანი. მოსახლეობის უმრავლესობას უდმურტები შეადგენენ.

## სქოლიო
კატეგორია:იანაულის რაიონის სოფლები
დონი იენი

**დონი იენი** (ნამდვილი სახელი და გვარია: **ჯენ ძიდანი**;  დ. 27 ივლისი 1963) — ჩინელი მსახიობი, რეჟისორი, პროდიუსერი, ტრიუკებისა და საბრძოლო სცენების დამდგმელი. 

დონი იენი დაიბადა 1963 წლის 27 ივლისს ჩინეთის ქალაქ გუანჯოუში. ქალაქ გუანჯოუში დონი იენმა 2 წელი იცხოვრა, რის შემდეგაც მისი მშობლები საცხოვრებლად ჰონგ-კონგში გადავიდნენ. დონი იენის დედა დაკავებული იყო უშუთი და მშვილდოსნობით, ხოლო მამა გაზეთის რედაქტორი იყო. დონი იენის დედა — ბოუ სიმ მაკი ჰონგ-კონგში ცდილობდა საკუთარი უშუს სკოლის გახსნას, თუმცა ამის გაკეთება მან ვერ შეძლო. ამის შემდეგ იენის ოჯახი საცხოვრებლად ბოსტონში გაემგზავრა; აქ ბოუ სიმ მაკმა გახსნა საკუთარი დარბაზი Chinese Wushu Research Institute, რომელიც სულ მალე გახდა ერთ-ერთი ყველაზე ცნობილი არა მხოლოდ ბოსტონში, არამედ მთელ ამერიკაში. 

დონი იენი უშუთი სწორედ დედამისის სკოლაში დაკავდა. იმ დროს პატარა დონის მოსწონდა ფილმები კუნგ-ფუს შესახებ (ასე ეძახდნენ უშუს ამერიკელები) და თანდათანობით ეძიებდა ახალ ილეთებს, რომლებსაც შემდგომ ვარჯიშებზე ამუშავებდა. მისი საყვარელი მსახიობები იყვნენ ბრიუს ლი და იმ დროს ჯერ კიდევ ახალგაზრდა ჯეკი ჩანი. 

80-იან წლების დასაწყისში დონი იენი გახდა ეგრეთ წოდებული „საბრძოლო ზონის“ ხშირი სტუმარი, სადაც იმართება არალეგალური ბრძოლები წესების გარეშე. შემდეგ, დედამისმა იგი პეკინში გაგზავნა. 

პეკინში დონი იენი მოხდა უშუს ეროვნულ ნაკრებში, რომლის მწვრთნელი იყო ცნობილი ჩინელი ოსტატი ლი იუ-მენი. დონი ორი წელი ვარჯიშობდა მასთან, ხოლო შემდეგ კვლავ აშშ-ში გადაწყვიტა დაბრუნება. თუმცაღა, პეკინიდან აშშ-ში მიმავალი გზა ჰონგ-კონგზე გადიოდა და დონი სრულიად შემთხვევით მოხდა ახალი ფილმის — „მთვრალი შაოლინელი ოსტატი“-ს კასტინგზე. ამ ფილმის რეჟისორი იუნ ვუ-პინგი აღმოჩნდა დონის დედის ძველი მეგობარი. რეჟისორმა დონის მთავარი როლი შესთავაზა. 1992 წელს ჯეტ ლისთან ერთად ითამაშა ფილმში „ერთხელ ჩინეთში 2“. ამ ფილმის შემდეგ დონი იენი ჰონგ-კონგის მასშტაბით ვარსკვლავი გახდა. ამის შემდეგ, დონი იენი ტელევიზიაში წავიდა. იგი დათანხმდა ორ სერიალში მონაწილეობაზე, რომლებიც ჰიტებად იქცნენ. წარმატების ტალღაზე ყოფნისას დონი იენმა რეჟისორობა სცადა და გადაიღო ფილმი „ლეგენდა მგლის შესახებ“. შემდეგ გადაიღო ფილმი „ტყვიის კოცნა“. ამ ფილმისთვის ტოკიოს კინოფესტივალზე იგი ნომინირებული იყო როგორც საუკეთესო რეჟისორი-დებიუტანტი.

2008 წელს უილსონ იპმა გადაიღო ნახევრადბიოგრაფიული ფილმი იპ მანის შესახებ — „იპ მანი“. შემდეგ, გამოვიდა ამ ფილმის გაგრძელდება „იპ მანი 2“, რომლის პრემიერა შედგა 2010 წელს, მას მოჰყვა „იპ მანი 3“, რომლის პრემიერა თავის მხრივ, შედგა 2015 წლის 16 დეკემბერს. სამივე ფილმი გადაიღო უილსონ იპმა. „იპ მანი 3“-ში მონაწილეობა მიიღო მოკრივემ მაიკ ტიასონმა.

დონი იენი ორჯერ იყო დაქორწინებული. მისი პირველი მეუღლე იყო ზინგ-სი ლენგი. ისინი ქორწინებაში იმყოფებოდნენ 1993-1995 წლებში. დონი იენი 2003 წლიდან ქორწინებაშია სისი ვანგზე. დონი იენს ჰყავს 3 შვილი.

## რესურსები ინტერნეტში
*
*The Official Donnie Yen Website DonnieYen.Asia 
*"An Action Star Moves to the Lead," New York Times article
*Donnie Yen profile page  at Hong Kong Cinemagic

კატეგორია:დაბადებული 1963
კატეგორია:ჩინელი მსახიობები
კატეგორია:დაბადებული 27 ივლისი
კატეგორია:მსახიობები ანბანის მიხედვით
კატეგორია:ცოცხალი ადამიანები